הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 85, 2017-07-20 15:30

מכלוף מיקי זוהר: בסדר גמור.

<אסמרה אקלה: בגלל שחם קצת אני לא אתיש אתכם, ניקח אתכם למקומות יותר מרוכזים.

<אסמרה אקלה: למעשה 50% גרים ביפו ד', 50% באזור שמפוזר בנווה גולן ויפו ג' הדרום, יש גם בלב יפו.

<אסמרה אקלה: נעשה סיור בשכונות כאן ונחזור לפה.

<אסמרה אקלה: (בסיור)

<אסמרה אקלה: זה גם בתכניות, יש קבלנים, יש - - - שבאים בנושא פינוי בינוי.

אברהם נגוסה: גם פה יש?

<אסמרה אקלה: כן, ממש נכנסו באופן מסיבי.

<אסמרה אקלה: הם גם מחתימים את העולים בלי ידיעתם, אז אנחנו כרגע עושים מאמץ הסברתי על מנת שלא יחתמו לקבלנים ויזמים בלי בדיקה מעמיקה שלנו.

<אסמרה אקלה: כל יזם היום הפך להיות משהו, איך אומרים?

<אסמרה אקלה: התחום פרוץ.

<אסמרה אקלה: זה מקום שרוצים, יפו עכשיו, לפני כן הדירות היו עולות - - -

<אהרון מדואל: רק הערה חשובה, אתמול היה דיון בוועדת התכנון והבנייה של תל אביב, מדיניות לשיכוני דרום יפו.

<אהרון מדואל: האזור הזה כלול בתכנית והם באו עם תכנית מוכנה, הצוות המקצועי, של מגדלים וסיפורים והם סיפרו שהם עשו פה שיתוף ציבור והדריכו את האנשים.

<אהרון מדואל: אני שאלתי אותם, 'אם הדרכתם את האנשים ועשיתם שיתוף ציבור למה אני לא רואה פה אף אחד בקהל', זה דיון פתוח, 'שבא מיפו?' כשיש תכנית מדיניות לרמת אביב אתה רואה 100 איש מגיעים, בין אם הסכימו ובין אם לא הסכימו.

<אהרון מדואל: הם באים לשמור.

<אהרון מדואל: לכן הורדנו את האישור מסדר היום, לא קיבלו וצריך להיות שיתוף ציבור חדש.

<אסמרה אקלה: מה שחשוב להגיד עוד, הרבה מאוד יזמים מגיעים לפה - - -

<אהרון מדואל: אני יודע, הם עושים הרס בשכונות האלה.

<אסמרה אקלה: הם מחתימים, לא רק את הדיירים, אלא - - - מה שכן, תסתכלי על ההבדלים בין ה - - -

<זיוה מקונן: בעשור האחרון כמה תושבים הגיעו לפה?

<אסמרה אקלה: מ-2005 העולים הגיעו לכאן, יש כ-2,700 נפש.

<זיוה מקונן: 2,700 נפש, בתוך 12 שנים.

<אסמרה אקלה: אנחנו רואים היום גם יציאה.

<קריאה: האזור הזה בנוהל?

<זיוה מקונן: כן, זה הנוהל, בדיוק.

<זיוה מקונן: את מבינה, תוך 12 שנים פתאום 2,700 נפש.

<זיוה מקונן: זה לא הגיוני.

<זיוה מקונן: נלך לשכונות אחרות בתל אביב, אנחנו לא נמצא את יוצאי אתיופיה, אלא אם כן עצמאית מישהו שקנה - - -

<קריאה: עקרונית רע להם באזור הזה?

<זיוה מקונן: הנה, הוא אומר לך.

<אסמרה אקלה: יש בתכנית ביפו ד' - - - שאנשים חזקים ייכנסו והחלשים - - -

<זיוה מקונן: הכניסו את הילדים שלהם לגנים מעורבים עם ערבים.

<זיוה מקונן: הפעילות שלי התחילה פה לפני ארבע שנים, כשלא היה להם אפילו גן ממלכתי דתי בשכונה.

<אסמרה אקלה: - - - קבלנים יזמים שעושים את התהליך הזה.

<אסמרה אקלה: באזור הזה לדעתי יהיה תמ"א 38, לא יהיה פינוי בינוי.

<אסמרה אקלה: פינוי בינוי יהיה ביפו ד'.

<אסמרה אקלה: ביפו ד' יש שתי שכונות, ממש שני בניינים, או שלושה בניינים, שיוצאי אתיופיה גרים בהם.

<אסמרה אקלה: זה אזור שהוא מאוד בעייתי, שגם - - -

<זיוה מקונן: אסמרה, אני זוכרת שלפני ארבע שנים, כשישבנו פה, סיפרת לנו שאישה שלקחה דירה, שנכנסו לדירה לקומה רביעית, בחורף פשוט הגשם מוטט להם את התקרה.

<אסמרה אקלה: נכון.

<אסמרה אקלה: היום באזור יפת, אני לא אקח אתכם בחום הזה, אבל ברחוב יפת יש בניין מאוד מאוד ישן, בחורף המים - - - כפי שאמרתי, העירייה הבינה עכשיו שהנושא הזה מאוד דחוף, גם לתושבים.

<אסמרה אקלה: כמו שאמרתי, הנושא של תמ"א 38 וחיזוק מבנים וכל מה שיוצא בזה, עכשיו הם הכניסו תכניות מאוד מאוד מסיביות.

<אסמרה אקלה: יש גם כרגע שילוטים שמכוונים מתי זה ייצא, איך זה יהיה.

<אסמרה אקלה: כמובן התהליך של תמ"א 38 יכול לקחת חמש שנים, שש שנים וארבע שנים.

<קריאה: מה עם בתי ספר, יש פה בתי ספר טובים?

<אסמרה אקלה: יש שני בתי ספר ממלכתיים יסודיים, אין לנו בית ספר ממלכתי דתי פה.

<אסמרה אקלה: כל התלמידים יוצאי אתיופיה מוסעים לבתי הספר השונים.

<אסמרה אקלה: יש לנו יפה נוף.

<זיוה מקונן: זה חדש.

<אסמרה אקלה: הבניינים ישנים, אתם יכולים לראות, לא צריך להסביר לכם הרבה, אבל מה שכן, הערך של הדירות פה - - -

<זיוה מקונן: כבר התחיל לעלות.

<אסמרה אקלה: לכן יוצאי אתיופיה עכשיו מוכרים את הדירות שלהם ויוצאים החוצה, לכיוון של קרית גת, אשקלון, פתח תקווה ומקומות אחרים.

<זיוה מקונן: עכשיו יש להם חופש בחירה, זה לא ממרכז הקליטה.

<אסמרה אקלה: מצד אחד, נכון, השכונה היא בעייתית, אני לא מסתיר מכם שום דבר, אנחנו מתמודדים יום יום גם בנושא של הביטחון האישי, לאדם שיש לו ילדים קטנים, הוא כל הזמן חושש מה יקרה לבן שלו כשהוא יורד למטה, לגינות, אבל מה שכן, יש רווח היום, מי שקנה לפני חמש שנים ב-400,000 שקל היום הדירה שלו היא פי שלושה, פי ארבעה.

<אסמרה אקלה: (בישיבה)

<אסמרה אקלה: סקירה מהירה.

<אסמרה אקלה: טוב, ברוכים הבאים, שוב, למוקד הקליטה העירוני של יוצאי אתיופיה.

<אסמרה אקלה: שמי אסמרה אקלה, אני מנהל מוקד הקליטה מזה שבע שנים פה בתל אביב-יפו, לפני כן הייתי גם מנהל מוקד הקליטה בפתח תקווה, מי שמכיר את המוקד בפתח תקווה.

<אסמרה אקלה: שבע שנים אני כאן והתובנות שלי, אם תשאלו אותי אחר מה אני עושה כאן בדיוק, מה האתגרים שעומדים בפנינו, מה עשינו עד היום, אז קצת אני אתן לכם סקירה כללית ואם תשאלו אותי שאלות אנחנו נשמח גם לענות.

<אסמרה אקלה: מוקד הקליטה הוקם ב-2008 ומאז ועד היום הוא נותן מענים כאלה ואחרים.

<אסמרה אקלה: כמובן לא רק מוקד הקליטה נותן את המענה, יש הרבה מאוד גופים, גם גופים ממשלתיים, גופים עירוניים, ביחד אנחנו מנסים לתת לקהילת עולי אתיופיה כמה שאפשר.

<אסמרה אקלה: המבנה של המוקד, המבנה הארגוני, מנהל המוקד, יש מזכירה, יש רכזים, רכזת נוער, רכז תעסוקה, רכז סמים, נקלט גם, מדריך חברתי, בת שירות לאומי שנמצאת כאן, יש לנו גם רכזת קשישים, שהיא דרך עמותה אחרת, דרך הרווחה.

<אסמרה אקלה: זה כוח האדם שיש במוקד הקליטה, למעשה כמעט כולם דוברי אמהרית, תיכף אני אומר למה בדיוק כולם דוברי אמהרית.

<אסמרה אקלה: החזון של המוקד, שילוב, מיזוג, איך שלא תקראו לזה, בסופו של דבר מוקד הקליטה לא צריך להתקיים.

<אסמרה אקלה: זאת תפיסת העולם שלי, תפיסת העולם שאנחנו מנחילים לכולם.

<אסמרה אקלה: למעשה בשלב זה אנחנו המגשרים, אנחנו אלה שמתווכים בין העולים לאוכלוסייה הכללית, זה מה שאנחנו עושים.

<אסמרה אקלה: העולים הגיעו לאזור מ-2005 ועד היום נקלטו בערך כ-600 בתי אב, בנפשות יש כ-2,700 נפש.

<אסמרה אקלה: יש לנו כ-900 תלמידים מפוזרים בבתי הספר השונים.

<אסמרה אקלה: הסיבות, אין לנו הרבה בתי ספר יסודיים, גם תיכון אין לנו ביפו, התלמידים רוצים בתי ספר ממלכתיים דתיים ולכן מוסעים, אפילו מכיתה א', לבתי הספר השונים בתוך העיר עצמה.

<אסמרה אקלה: אין דרך אחרת אז הרישומים פתוחים להיקלט בבתי ספר אחרים.

<אסמרה אקלה: כמו שאמרתי קודם, הפיזור הגיאוגרפי של האוכלוסייה, קודם היינו שם, זה נווה גולן, האזור הזה שאנחנו יושבים, ויש יפו ג' דרום, יפו ד' ולב יפו.

<אסמרה אקלה: רוב האוכלוסייה בעיקרה נמצאת ביפו ד', יפו ד' היא שכונה מאוד מאוד בעייתית, הייתי אומר יותר בעייתית מהאזור שראינו כרגע.

<אסמרה אקלה: מבחינת התעסוקה, כ-90%-95% בגילאי עבודה מועסקים.

<אסמרה אקלה: כמובן האתגר שלנו הוא שדרוג תעסוקתי והכוונה שלהם לעבודה יותר איכותית.

<אסמרה אקלה: למעשה כל מי שמחפש היום תעסוקה אין לו בעיה של תעסוקה, כמובן העבודות יכולות להיות פשוטות, בעיקר ניקיון וסידורים כאלה ואחרים, אבל המטרה שלנו היא להוציא אותם לקורסים כאלה ואחרים.

<אסמרה אקלה: אני יכול לציין כמה קורסים שהעברנו, למשל הנושא של משאיות, נהגי אוטובוסים, מלגזה, מטפל לגיל הרך וגם טבחות.

<אסמרה אקלה: זה הנושא שאנחנו מטפלים בו.

מכלוף מיקי זוהר: מה עם אקדמיה?

<אסמרה אקלה: הנושא של אקדמיה, יש לנו כאלה שרוצים ללכת, ההכוונה והכול גם נעשים דרכנו.

מכלוף מיקי זוהר: אחת הבעיות שלי זה שאני נמצא בתחושה, אני מקווה שאני טועה, שאין מספיק הכוונה של אוכלוסייה אתיופית לאקדמיה.

מכלוף מיקי זוהר: אגב, הכוונה לאקדמיה לא מתחילה בגיל 18 בתום הלימודים, היא צריכה להתחיל מכיתה ז' לפחות, אחרי בית ספר יסודי, ששם צריך ליווי אישי לילד מכיתה ז' עד כיתה י"ב, שהוא באמת ממצה את היכולת שלו להוציא בגרות מלאה שאיתה אתה יכול אחרי זה לאקדמיה ואז ליווי מסוים בתהליך צבאי, לראות באמת שהדברים מסתדרים בצבא ומשם הוא יכול ללכת לאקדמיה.

מכלוף מיקי זוהר: יש ארגונים שעוסקים בזה, ארגונים מעולים, שכל חונך לוקח נגיד עשרה חבר'ה כאלה, הוא מטפח אותם מכיתה ז'.

מכלוף מיקי זוהר: זו העבודה שלו, עשרה אנשים מכיתה ז' עד האקדמיה ואלה דברים שלדעתי הם קריטיים.

<אסמרה אקלה: אני מסכים איתך.

מכלוף מיקי זוהר: כי לעבוד בעבודות כפיים, זה לא הגיוני שהאתיופים יעבדו רק בעבודות כפיים, הם צריכים ללכת לאקדמיה.

<אסמרה אקלה: אין ספק, אתה מעלה נקודה מאוד חשובה, אנחנו גם ערים לנושא הזה כי זה חשוב, נושא הלימודים, אם אין לך תשתית ראויה וטובה אתה לא יכול להגיע למכללות ולאוניברסיטאות, כי זה הבסיס.

אברהם נגוסה: מכיתות א'.

<אסמרה אקלה: אם היום אנחנו מסתכלים, לאחרונה גם - - -

מכלוף מיקי זוהר: הוא נחשף לכל השטויות ונחשף לבילויים ונחשף ל - - -

<קריאה: אבל, מיקי, השאלה אם יש להם תיכון עיוני.

<קריאה: בדרום תל אביב אין תיכון עיוני.

<קריאה: אני משערת שגם ביפו אין תיכון עיוני.

מכלוף מיקי זוהר: זה הקיפוח שהוועדה שלי טוענת לו כל הזמן, מכווינים אנשים מסוימים למקצוע ולדברים מסוימים.

מכלוף מיקי זוהר: המדינה הזו עוד לא הבינה איך אנחנו נותנים לכל אחד הזדמנות שווה.

מכלוף מיקי זוהר: יש אוכלוסיות מסוימות, שולחים אותם לקו מסוים.

מכלוף מיקי זוהר: יש אנשים שגרים בשכונה מסוימת, הם ייצאו משהו מסוים.

<קריאה: והכוונה לחינוך מיוחד, ילדים רק מדרום העיר ומיפו מוכוונים לחינוך מיוחד מיסודי.

<אסמרה אקלה: איפה, פה?

<קריאה: בתל אביב, כן.

<קריאה: אם תשאל את מינהל החינוך, וזה מה ששאלנו, הייתה לי ועדה לצמצום פערים בעיריית תל אביב, כששאלנו את מי שאחראית על חינוך מיוחד בעיריית תל אביב, שאלנו אותה מי הילדים, היא לא הייתה יכולה להגיד לנו אתיופים, מזרחיים, אבל היא אמרה מדרום תל אביב ומיפו.

<קריאה: זה ברור.

<אסמרה אקלה: כן, השאלה נשאלה על ידי זיוה גם בוועדה הקודמת, אנחנו בדקנו את הנושא הזה.

<אסמרה אקלה: אני לא מתעלם מהנושא של חינוך מיוחד, אני מאוד רגיש, אני גם בא מהתחום, אני מאבחן דיסקלקוליה, ליקויים בחשבון.

<אסמרה אקלה: אני לא רוצה להגיד כמה תארים יש לי, אני לא בא עכשיו להשוויץ ולהגיד אוקיי, אני עם זה ו - - - אבל מה שאני רוצה להגיד, האזור של החינוך המיוחד, אני בחנתי את העניין הזה על פי בקשתה של זיוה, בוועדה שהייתה, יש כאלה שמגיעים מחולון ובת ים, אבל אם מסתכלים, כמעט כולם יוצאי אתיופיה.

<אסמרה אקלה: יחסית ההפניה של תלמידים יוצאי אתיופיה לחינוך מיוחד, אני מדבר איתך ברמה הארצית, יחסית נמוך ליוצאי אתיופיה שלנו פה באזור.

<אסמרה אקלה: אנחנו גם עוקבים אחרי זה.

<קריאה: יחסית נמוך למי?

<אסמרה אקלה: לכלל האוכלוסייה של יוצאי אתיופיה שנמצאים במקומות אחרים.

<קריאה: בסדר, אז מדכאים את האתיופים בתל אביב.

<קריאה: - - - מביאים אותם לבתי ספר לחינוך מיוחד בתל אביב, מביאים אותם מאור יהודה ומכל מיני.

<קריאה: אז יש פה בתי ספר לחינוך מיוחד שהרוב הוא ילדים ממוצא אתיופי.

<אסמרה אקלה: אני מדבר על מה שאני אחראי, על הקהילה האתיופית שנמצאים פה, אני עוקב אחרי זה, בודק כמה תלמידים יש, גם עם אנשי מקצוע, איך יכול להיות הילד הזה שאולי לא קיבל מענה כזה או אחר, אז אני עושה לו אבחנה, בין לקויי למידה לקשיי למידה אין הבחנה ברורה ואז באופן אוטומטי שולחים אותו לחינוך המיוחד.

<אסמרה אקלה: לכן אנחנו מתווכחים בעניין הזה.

<אסמרה אקלה: ילד, שאנחנו מקבלים פנייה כזאת, אנחנו גם מדריכים את ההורים, לפעמים כן לחתום או לא לחתום, יש סיבה שלפעמים אנחנו מתלבטים עליה, אבל יש לנו הרבה מאוד ויכוחים עם אנשי המקצוע.

<אסמרה אקלה: אבל בסך הכול אתה צודק, לכן גם ארגונים נוספים שנכנסו עכשיו, לאחרונה גם ספייס, של הפרויקט הלאומי שנכנס עכשיו, אם נלך בלב יפו, כ-90 תלמידים לומדים מרתון במקצועות אנגלית ומתמטיקה, הם לומדים כרגע בלב יפו.

<אסמרה אקלה: זה מה שעושים, לתגבר אותם, לצמצם פערים לימודיים.

מכלוף מיקי זוהר: יפה מאוד.

<אסמרה אקלה: אני מדבר על הפניות.

<אסמרה אקלה: באופן כללי אנחנו מקבלים לשנה כ-7,000 פניות.

<אסמרה אקלה: פניות בכל מיני נושאים.

<אסמרה אקלה: יכול להיות ששמתם היום בתא שלהם איזה שהוא פרסום, הם יכולים לבוא שאנחנו נסביר להם.

<אסמרה אקלה: יכול להיות שבאים בנושא של ארנונה, בנושא של ביטוח לאומי, בנושא הבאת כל המשפחה, בנושא של תעסוקה, אלה נושאים שכל מה שהעולה צריך.

<אסמרה אקלה: התיווך הזה, יש להם בעיה בקריאה וכתיבה, אז הקריאה, שאנחנו צריכים להסביר להם את המכתב, זו הכתובת, המקום נותן מענה לאוכלוסייה.

<אסמרה אקלה: לא הכול מושלם, יש דברים שאנחנו נותנים להם מענים, אז אנחנו גם מתוסכלים בעצמנו ואנחנו לוקחים את הבעיות שלהם הביתה, אבל אנחנו משתדלים לתת להם את המענה.

<אסמרה אקלה: כמובן, כמו שאמרתי, לא רק אנחנו, אלא כל הגופים הרלוונטיים, גם רווחה, חינוך ותעסוקה.

<אסמרה אקלה: אירועים כלליים, שאנחנו מנסים בשנים האחרונות, אירוע מאוד חשוב, ליל סדר שאנחנו עושים כבר שש שנים, כ-1,700 אנשים.

<אסמרה אקלה: יושב ראש הקהילה האתיופית יושב פה, מזגבו, יחד איתו אנחנו עושים את האירוע הזה, יחד עם העמותה שנקראת 'אביב התורה', אנחנו עושים את האירוע הזה.

<אסמרה אקלה: יום הזיכרון לנספים.

<אסמרה אקלה: לא רק הנספים בסודן, עושים אותו גם פה, שיכירו גם קבוצות אחרות את הסבל ואת הקשיים שעולי אתיופיה, שלא זכו להגיע לארץ.

<אסמרה אקלה: אנחנו עושים גם את זה.

<אסמרה אקלה: שאר החגים, חג הסיגד.

<אסמרה אקלה: בארבע השנים האחרונות אנחנו עושים אירוע של בת מצווה/בר מצווה.

<אסמרה אקלה: הרבה מאוד אנשים, כשיש בר מצווה, אז יש הרבה אנשים שמגיעים, אז אנחנו אומרים להם שיפחיתו, צמצום העלויות וההוצאות, לכן אנחנו עושים בקבוצות.

<אסמרה אקלה: אני חושב שזו תופעה מדהימה וטובה, אנחנו רואים את ההיענות.

<אסמרה אקלה: במקום שאני אדבר, יש סרטון קטן, יכול להיות שזה קצת חזרה על מה שאמרתי, אבל הסרטון ידבר בעד עצמו על כל מה שאנחנו עושים.

<אסמרה אקלה: (הקרנת סרטון).

מכלוף מיקי זוהר: מה התקציב השנתי פה?

מכלוף מיקי זוהר: בכלל, כמה התקציב שלכם לשנה?

<אסמרה אקלה: יש כמיליון שקל בערך לפעולות של המוקד.

מכלוף מיקי זוהר: את כל הפעולות האלה עשית במיליון שקל?

<אסמרה אקלה: לא, יש גם שיתופי פעולה, אנחנו עושים גם מצ'ינג עם הגופים העירוניים והממשלתיים ועמותות.

מכלוף מיקי זוהר: אז מה ההוצאה הכוללת?

<אסמרה אקלה: ההוצאה הכוללת שלנו זה כמיליון שקל בערך, פעולות.

מכלוף מיקי זוהר: תשמע מה אני אומר לך, בכל עיר במדינת ישראל צריך דבר כזה בדיוק.

מכלוף מיקי זוהר: במיליון שקל בשנה, בתקציב שאתה גייסת לקהילה האתיופית, להקצות לדבר הזה, סתם דוגמה, העירייה תשמח להשתתף ולתמוך בחצי, נניח אתה לוקח 200 רשויות, שם בכל רשות חצי מיליון שקל, זה 100 מיליון שקל, ועוד חצי מיליון הרשות משתתפת, זה המצ'ינג שלה, כי זה בסופו של דבר משרת את האזרחים שלה, אין דבר, לדעתי לפחות, גדול יותר מ - - -

<זיוה מקונן: חבר הכנסת, אני חושבת שהסיפור המשמעותי זה שמוקד הקליטה נותן שירות והוא צריך לתת שירות משמעותי ורחב.

מכלוף מיקי זוהר: מה שראיתי פה עכשיו

<זיוה מקונן: נכון.

<זיוה מקונן: הוא עושה את זה עם מצ'ינג - - -

מכלוף מיקי זוהר: זה ממש מעט.

מכלוף מיקי זוהר: במעט כסף, אבל הוא עושה דבר מדהים.

<זיוה מקונן: אז צריך להגדיל את התקציב.

<זיוה מקונן: כדי לתת שירות קהילתי משמעותי - - -

מכלוף מיקי זוהר: אני רוצה את זה בכל רשות בארץ.

מכלוף מיקי זוהר: זה צריך להיות בכל רשות בארץ.

אברהם נגוסה: יש הרבה יותר.

מכלוף מיקי זוהר: כזה דבר?

אברהם נגוסה: כן.

אברהם נגוסה: תלוי ברשות העיר.

<זיוה מקונן: נכון.

<זיוה מקונן: מתי הפכתם להיות עובדים של הרשות המקומית?

מכלוף מיקי זוהר: לא ראיתי את זה ברשויות אחרות, אין דברים כאלה.

אברהם נגוסה: כי הם מקבלים את התקציב ולא משקיעים, זה ההבדל.

מכלוף מיקי זוהר: אז איך אנחנו מוודאים שקורים דברים כאלה?

מכלוף מיקי זוהר: תראו איזה יופי.

אברהם נגוסה: ביום שני אני קיימתי דיון והזמנתי את כל משרדי הממשלה במסגרת המעקב ליישום התכנית של ועדת השרים, התקציב.

אברהם נגוסה: יש משרדים שהתחילו, יש משרדים שעדיין מדשדשים, יש משרדים שקיבלו את הכסף ויושבים.

מכלוף מיקי זוהר: זו הבעיה.

אברהם נגוסה: אנחנו נעשה דיון משותף.

<אסמרה אקלה: אצלנו, אני רוצה לשבח את העירייה, אין הרבה מאוד כוחות, כי הרבה מאוד דברים שאתה נותן, כי מה לעשות?

<אסמרה אקלה: ה - - - משחק תפקיד מאוד בעייתי, כי לפעמים הרבה מאוד אנשים, אם אתה לא שם את הלוגו שלהם למחרת כבר אין לך תקציב.

<אסמרה אקלה: אם אתה לא שם את הלוגו שלהם, אם אתה לא קורא את השם שלהם, כל אחד - - - אבל פה יש באמת רשות שמתגייסת שיש לה חוק.

<אסמרה אקלה: אני לא אומר שהכול מושלם, יש דברים שאנחנו כל הזמן מבקשים, גם כוח אדם, גם תקציבים.

<אסמרה אקלה: זה לא מספיק, התקציב, אם יהיה עוד תקציב ננסה למנף עוד יותר.

מכלוף מיקי זוהר: אבל מה שראיתי שהוא עשה זה יפה.

<זיוה מקונן: אבל הוא עושה את זה בשיתוף עם עמותות שבהם - - -

מכלוף מיקי זוהר: אבל צריך לעשות את זה כלל ארצי.

<זיוה מקונן: אבל העמותות, קודם כל היסטורית מוקדי הקליטה, מי שהקים אותם זה משרד הקליטה, רוב הרשויות לא לקחו כמו עיריית תל אביב, שאמרה 'האחריות שלי', שלקחה לפני ארבע שנים את התקציב שלה - - -

מכלוף מיקי זוהר: זו הבעיה, שהרשויות לא עושות את העבודה.

<זיוה מקונן: בדיוק, הרשויות צריכות לקחת פה אחריות.

אברהם נגוסה: בהתחלה היו לנו בעיות קשות גם בתל אביב, אני יודע כמה זה - - -

<זיוה מקונן: נכון.

מכלוף מיקי זוהר: אבל זה לדעתי מרכז אידיאלי.

מכלוף מיקי זוהר: ככה זה נראה לי.

אברהם נגוסה: יישר כוח לאסמרה, מאז שהוא הגיע, וגם - - -

מכלוף מיקי זוהר: אני חייב להגיד, אסמרה, יעשו לך הסבה - - -

<אסמרה אקלה: יושב לידי מזגבו, יושב ראש הקהילה האתיופית.

אברהם נגוסה: אני יודע, מזגבו, הוא היה מהתחלה.

<אסמרה אקלה: יש נושא מאוד חשוב להבין אותו, לפעמים גם הכוחות בתוך הקהילה עצמה הם לא - - - אני חושב שהייחודיות שלנו בזה שכולם משתפים פעולה ולכן היה חשוב - - -

מכלוף מיקי זוהר: אבל יש לי רעיון בשבילך, יעשו לך הסבה מקצועית, להקים מרכזים בארץ במקום לעבוד פה.

<זיוה מקונן: המרכזים קיימים, השאלה האם השירותים שהם נותנים הם שירותים קהילתיים בראייה רחבה.

מכלוף מיקי זוהר: והוא יילך לטפל במרכזים.

מכלוף מיקי זוהר: אתה מוותר עליו, אתה מסכים לוותר עליו?

<אסמרה אקלה: אני ומזגבו יש לנו מובילות אחרת שאנחנו מנסים - - -

מכלוף מיקי זוהר: חברים, אנחנו צריכים לסכם כבר.

<אסמרה אקלה: שלושה דברים.

<אסמרה אקלה: אחד, הנושא של המועדון של הקהילה האתיופית, שמנסה באופן מסיבי לתת מענה.

<אסמרה אקלה: כיום יש כ-8 מיליון שקל שגויסו על ידי העירייה, לתת להם מרכז קהילתי.

<אסמרה אקלה: זה תהליך שלוקח, הבנייה, הוא ייבנה אוטוטו בשנת 2018, בפברואר אנחנו נקבל אותו מוכן והכול.

<אסמרה אקלה: כמובן, כמו שאמרתי, גם חבר הכנסת ד"ר אברהם נגוסה, שפעל בזמנו יחד איתנו מול ראש העיר וטיפלנו בנושא הזה.

<אסמרה אקלה: אני מאוד מקווה שבפברואר נגזור את הסרט.

<אסמרה אקלה: דבר שני, גם זיהינו את הפוטנציאל של ילדים ונוער.

<אסמרה אקלה: יושבת פה רכזת נוער, המון ילדים שיש להם יכולת, הם - - - מה לעשות, יש גם בטבעיות, ספורט.

<אסמרה אקלה: את יכולה לספר מה היה לפני יומיים-שלושה במכבייה, או גם בפולין?

<מלי קהתי: זה פרויקט שהתחיל פה בשכונה והיום הם הצלחה באמת ברמה בינלאומית.

<מלי קהתי: קודם כל יש לנו ארבעה זוכים במכבייה, גם בזהב, גם בכסף וגם בעוד זהב.

<מלי קהתי: יש לנו חבר'ה שחוזרים, אחד חוזר מאליפות אירופה בפולין, הונגריה, באמת זה משהו שמתחיל ככה.

<קריאה: אפשר גם לעשות השתלמויות לראשי מרכזים.

<מלי קהתי: יש לנו גם כדורגל.

מכלוף מיקי זוהר: משחקים בליגות?

<מלי קהתי: לא, אבל הוא רוקד, מחול, אתה יכול לספר להם.

<מלי קהתי: זה גם פורץ דרך.

<אסמרה אקלה: יש כאלה שהלכו לכיוון הלא נכון ואנחנו מנסים להחזיר אותם למסלול החיים.

<זיוה מקונן: חשוב גם לדבר על הדברים הלא פשוטים שקיימים בשכונה הזו.

<אסמרה אקלה: התכנית נותנת - - - יש גם כאלה שהלכו לכיוון הלא נכון, אנחנו מחזירים אותם למסלול החיים, כמו שאמרתי.

<אסמרה אקלה: הילדים האלה הם ילדים נורמטיביים כמעט, אפשר להגיד, ילדים מאוד טובים, פשוט מזלם שהלכו לכיוון - - -

מכלוף מיקי זוהר: זה יכול לקרות לכל אחד.

<אסמרה אקלה: היום ההצלחה של הפרויקט הזה היא מאוד טובה, מלי הובילה אותו, היום אדנה, מובילים תכנית שנקראת מיל"ה.

<אסמרה אקלה: אני יכול להגיד לכם, הטקס היה לפני חצי שנה עם מפכ"ל המשטרה כאן, במקום הזה, הצלחה גדולה מאוד, הילדים היום, אנחנו רואים אותם, הם עושים בגרויות, הולכים לצבא, מוחקים להם את התיקים הפליליים ואנחנו מחזירים אותם.

<אסמרה אקלה: הנושא ששאלת אותי, נושא הכדורגל.

<אסמרה אקלה: יש לנו כמה מגרשים, אם אתם ראיתם.

<אסמרה אקלה: יש לנו כ-25 בני נוער משולבים פה במכבי קביליו, יש כ-30 בני נוער משולבים בבני יפו בכדורגל ויש גם חוגים כאלה ואחרים.

<אסמרה אקלה: אני לא יכול לפרט את כל מה שאנחנו עושים, אבל סך הכול יש לנו הרבה מה לעשות, אבל יש לנו גם הרבה מאוד אתגרים.

<אסמרה אקלה: יפו היא מורכבת בנושא של הביטחון האישי.

<אסמרה אקלה: זה נושא שמטריד אותנו וזה נושא שלפעמים אין לנו מענה, אבל אנחנו עובדים עם המשטרה באופן מסיבי.

<אסמרה אקלה: בשלוש השנים האחרונות אני עובד איתם בצורה טובה, אני לא מתקשר ל-100, יש לנו מש"ק, אדנה, שכבר נכנס פה, כל הפניות מתרכזות אצלו.

<אסמרה אקלה: עם המשטרה, המפקדים יושבים פה, פעם בחודש אנחנו יושבים ביחד ומתכננים.

<זיוה מקונן: ומה עם התיקים שראינו, בדיקת התיקים פה בתל אביב יפו, שהיא יותר חריגה מהרבה מקומות?

<זיוה מקונן: שתיים, אנחנו גם יודעים על הביטחון של הבנות, לפחות הצעירות, הן ממש מרגישות חסרות ביטחון להסתובב פה, כי יש הטרדות, מכל מיני.

<זיוה מקונן: אני לא רוצה להגיד מי האוכלוסיות שמטרידות.

אברהם נגוסה: מעובדים זרים?

<זיוה מקונן: בדיוק.

<אסמרה אקלה: פעם אמרתי למפקד המרחב, הוא אמר 'מה יש לך פה?' אז אמרתי לו, 'תשמע, יש לנו בעיה עם המיעוטים', אז הוא אומר לי 'אתה המיעוט פה, לא הם המיעוטים'.

<אסמרה אקלה: לכן המושג מיעוטים - - - אז הבנתי באמת שאני המיעוט, אבל - - -

מכלוף מיקי זוהר: אתה מיעוט בתוך מיעוט.

<אסמרה אקלה: לכן המיעוטים עושים למיעוטים הרבה מאוד - - -

מכלוף מיקי זוהר: חברים, אני אסכם פה את הסיור ואני אומר ככה, קודם כל, אני לא יודע אם אנשים יודעים את החיבור שלי לקהילה האתיופית, אבל החיבור שלי לקהילה האתיופית מתחיל מיום תחילת עשייתי הציבורית, כשעוד הייתי בן 24, הייתי תומך נלהב של ראש עיריית קרית גת, הוא נבחר והתפקיד הראשון שלי הציבורי היה יועץ ראש העיר לענייני הקהילה האתיופית.

מכלוף מיקי זוהר: זה התפקיד הראשון שלי, עשיתי את זה כמובן בהתנדבות מלאה, כי הייתה לי מערכת יחסים חזקה עם הקהילה האתיופית.

מכלוף מיקי זוהר: אני מכיר את האופי שלהם, אני מכיר את היתרונות, אני מכיר את החסרונות, לכן יותר קל לי להתמודד איתם.

מכלוף מיקי זוהר: זה היה התפקיד הראשון, אחר כך העברתי את המושכות לאישה, שאתם בטח מכירים אותה, קוראים לה שולמית סהלו, היא הכירה אותי דרך המקצוע שלי, אני הייתי מתעסק בנדל"ן והיא קנתה אצלי דירה ואז נהיינו חברים טובים, ואז לקחתי אותה לראש העיר ואמרתי לו 'תשמע, יש פה בחורה שאני מאמין בה, קח אותה, תקדם אותה'.

מכלוף מיקי זוהר: היום היא סגנית ראש העיר שמה ואתם יכולים לשאול אותה, היא תגיד לכם שאת הפוליטיקה אני הכרתי לה.

מכלוף מיקי זוהר: משם החיבור מגיע.

מכלוף מיקי זוהר: מה אני אומר לכם לגבי הקהילה האתיופית?

מכלוף מיקי זוהר: זה דבר אחד, אני חושב שהיא אולי מהקהילות הנפלאות שיש לנו במדינת ישראל.

מכלוף מיקי זוהר: אם זה בנאמנות לארץ הזאת, אין לזה אח ורע, הלוואי שכל אזרחי ישראל היו נאמנים לארץ הזאת ואוהבים את הארץ הזאת כמו שהקהילה האתיופית אוהבת את הארץ הזאת, כי הם עברו כל כך הרבה תלאות כדי להגיע לכאן שהם יודעים להעריך מה זו המדינה הזאת.

מכלוף מיקי זוהר: אגב, אותו דבר גם אבותינו, הסבים שלי והסבתות שלי ידעו להעריך את הארץ הזאת, כי הם באו ממקום שלא היה להם מה שיש להם בישראל.

מכלוף מיקי זוהר: כשהם הגיעו ארצה והם ראו מה היה להם במדינות ערב ומה יש להם פה בארץ הזאת, אז הם יודעים להעריך.

מכלוף מיקי זוהר: אותו כנ"ל גם הקהילה האתיופית, הם יודעים להעריך את מה שיש בארץ הזאת.

מכלוף מיקי זוהר: הנאמנות והשירות בצבא והתרומה לחברה והצניעות והדברים המיוחדים שאין את זה לכל אחד.

מכלוף מיקי זוהר: לכן התפקיד שלי, לפחות אני מרגיש, כיושב ראש הוועדה, זה לעסוק גם בתחומים האלה.

מכלוף מיקי זוהר: למזלנו הרב ולשמחתי הרבה זכינו בכנסת מטעם הליכוד בחבר כנסת יוצא הקהילה האתיופית, אברהם נגוסה, ששנים ארוכות כבר פועל למען הקהילה, עוד מיום מה שנקרא היווסדו.

מכלוף מיקי זוהר: אני חושב שזה לא בכדי שדווקא בליכוד יש לנו נציג של הקהילה האתיופית ואנחנו נוודא שגם בקדנציה הבאה יהיה לנו בכנסת נציג מהקהילה האתיופית, כי אנחנו צריכים לזכור שמי שהביא את האוכלוסייה האתיופית ארצה זה הליכוד.

מכלוף מיקי זוהר: כל ממשלות הליכוד תמיד דאגו להביא את האוכלוסייה האתיופית ארצה כי הם האמינו באוכלוסייה הזאת.

מכלוף מיקי זוהר: הם גם ממשיכים להביא אותה ונמשיך להביא אותה, כי זו האוכלוסייה שהיא באמת אולי מהטובות והמיוחדות שיש לנו והיא יכולה גם לתרום לחברה הישראלית והם אוהבי הארץ והם יהודים גאים.

מכלוף מיקי זוהר: תתפלאו, יש גם יהודים שהם לא גאים ואנחנו רוצים דווקא את היהודים שגאים ביהדות שלהם.

מכלוף מיקי זוהר: ככה לפחות אני מרגיש.

מכלוף מיקי זוהר: לגבי מה שראינו פה וגם ראינו בסיור הקודם.

מכלוף מיקי זוהר: תראו, יש הרבה מאוד עבודה, אבל יש אפשרות לומר שיש כלים לפתור את הבעיות.

מכלוף מיקי זוהר: קודם כל החלטת הממשלה שנגוסה הוביל ביחד עם ראש הממשלה היא החלטה מאוד מאוד קריטית, שאיתה אפשר לעשות הרבה פעילויות למען הקהילה האתיופית, זה פעם אחת.

מכלוף מיקי זוהר: פעם שנייה, הרבה מאוד פעולות שהן לא יותר משבירת מחסומי הבירוקרטיה.

מכלוף מיקי זוהר: לא צריך יותר מדי להיות חכמים, אפשר לבוא ולהילחם בתופעות בירוקרטיות שפוגעות ברצון טוב וחיובי של הממשלה לעזור לקהילה האתיופית להיטמע ולהיקלט בחברה הישראלית.

מכלוף מיקי זוהר: ראינו את זה גם במרכזי הקליטה וגם בסיפור של מבשרת וגם בדיונים שעשינו על מענקים של יוצאי הקהילה, הרחבת המענקים וכדומה.

מכלוף מיקי זוהר: אני יכול להגיד לכם, קודם כל מאוד נהניתי בסיור, אבל דבר אחד אני יכול לומר לכם, אנחנו נמשיך לעסוק בסוגיות האלה, נמשיך להילחם בצמצום פערים בחברה הישראלית, נמשיך להילחם בצמצום פערים בין הקהילה האתיופית ליתר החברה.

מכלוף מיקי זוהר: הקהילה האתיופית בסופו של דבר חייבת להיות שוות זכויות ושוות הזדמנויות ושוות חובות כמו כל אזרחי ישראל.

מכלוף מיקי זוהר: אף אחד לא יכול לחלוק שהקהילה האתיופית, את חובותיה ממלאת על הצד הטוב ביותר.

מכלוף מיקי זוהר: הם מתגייסים לצבא, שומרים נאמנות לארץ הזאת, יהודים גאים, עושים את כל מה שנדרש מהם, משלמים מסים, עושים בדיוק מה שכל אזרח אחר עושה, על כן הם גם צריכים לקבל את הזכויות שלהם בצורה הכי טובה והכי אידיאלית ועל זה אנחנו ניאבק.

מכלוף מיקי זוהר: כמובן אני יחד עם חברי, אברהם נגוסה, שאנחנו באמת משתפים פעולה, אפשר לומר, בהרבה מאוד נושאים שקשורים לקהילה האתיופית, וטוב שכך, ואני אשמח שאדוני גם יאמר כמה מילים לסיכום, שנוכל לנעול את ישיבת הוועדה.

אברהם נגוסה: קודם כל אני מאוד מברך על הסיור והדיון שאתה מוביל כראש הוועדה.

אברהם נגוסה: אני חושב שזה סיור חשוב מאוד וראינו מה שקורה ברמת אליהו, זה פשט לא יאומן, אנשים במצב כזה, הם חיים בפחד וחרדה כל כך והרשויות לא אכפת להם.

אברהם נגוסה: אני אגיד בפורום המתאים מה שאני צריך להגיד, אי אפשר לקבל את המציאות הזו.

אברהם נגוסה: מה שאנחנו ראינו פה, אני מכיר את המקום הזה מהתחלה, הבן אדם הזה היה מהראשונים שהגיעו לפה והקהילה בחרה בו כראש וכל השנים, מאז שהוא פה, הוא יושב ראש, 11 שנה, מאחד את כל זה.

אברהם נגוסה: לא סתם אמרתי קודם, היו לנו הרבה הרבה בעיות פה עד שהעירייה לקחה את הנושא הזה ברצינות.

אברהם נגוסה: היו לנו פגישות קשות בעיר ואני חייב להגיד שגם מסלאוי וגם ארנון עשו באמת הרבה.

<אהרון מדואל: מסלאוי היה אמור להגיע היום.

אברהם נגוסה: גם אתה.

אברהם נגוסה: באמת עזרתם לנו עם ראש העיר, שתהיה שפה משותפת ואז באמת הכול התהפך.

אברהם נגוסה: יישר כוח גם לאסמרה, מאז שהוא בא, התיאום עם כל המערכת.

אברהם נגוסה: תראו, קליטת עלייה היא מערכתית, לא רק גוף אחד יכול להצליח.

אברהם נגוסה: מה שאסמרה עשה, הוא הביא את כל המערכות ביחד סביב השולחן והיום אתה ראית את התוצאה.

אברהם נגוסה: כך אנחנו רוצים גם בכל עיר.

מכלוף מיקי זוהר: בעזרת ה', זאת השאיפה שלנו.

אברהם נגוסה: זה לא אומר שאין מוקד קליטה, זה לא אומר שאין תקציב, יש, אבל זה תלוי בראש העיר, תלוי במנגנון של רשות העיר.

אברהם נגוסה: יש ראשי ערים שמקבלים את התקציב ועושים את התקציב לכיוון אחר, בריחת תקציבים, להסיט את התקציב למטרה, הכסף יוצא בשם הקהילה והקהילה נשארת עם הבעיות.

אברהם נגוסה: יש הרבה ואני, כמי שמכיר אותך, כשאתה לוקח נושא אתה הולך עד הסוף ואני שמח, היום באמת לקחת את הסיור הזה ואנחנו נעשה שינוי במצב הזה.

אברהם נגוסה: זה לא בעיה של כסף, הממשלה הקציבה כסף, השאלה האם הכסף הזה מגיע ליעד שלו, למטרה שלו.

אברהם נגוסה: גם אדנה וגם אנשים אחרים פה, רכזים במוקד הקליטה, אתם עושים עבודה טובה ומה שבאמת שונה מכל הרשויות האחרות, לדעתי, זה גם המפתח, זה האחדות של הקהילה.

אברהם נגוסה: פה הקהילה מאוד מאוחדת, היא הגיעה באותו זמן, ביחד, ויש להם מנהיגים וזה גם סוד ההצלחה.

אברהם נגוסה: תודה.

מכלוף מיקי זוהר: יפה מאוד.

מכלוף מיקי זוהר: תודה לך.

מכלוף מיקי זוהר: זיוה.

<זיוה מקונן: ראשית תודה רבה על היוזמה, על ההתארגנות בזמן קצר.

<זיוה מקונן: באמת, אריאלה, אני רוצה להגיד לך תודה ואני מעריכה, על ההתגייסות ועל - - - היא עבדה מאוד קשה כדי ששני הסיורים יתבצעו.

<זיוה מקונן: אנחנו מציפים את הסוגיות האלה בכנסת והרבה דיונים מתקיימים וחבר הכנסת נגוסה באמת עושה את העבודה בצורה יוצאת מן הכלל, לדעתי אין שבוע שאתה לא מקיים דיון בנושא של יוצאי אתיופיה, כי הוא עוקב ועושה.

<זיוה מקונן: וחבר כנסת, זה לא מובן מאליו, מבחינתי לפחות, שאתה, כיושב ראש הוועדה לצדק חברתי, אתה בא ואומר 'אני לוקח את הנושא', וזה לא הנושא רק שלו, אלא של הכנסת כולה והוועדות הרלוונטיות צריכות לעשות.

<זיוה מקונן: אז ברכות לשניכם באמת על כל העבודה שאתם עושים.

<זיוה מקונן: בשביל זה אתם שם, בחרנו בכם כדי שתעשו את העבודה הזאת - - -

מכלוף מיקי זוהר: בעלך בחר, את לא בטוח, אבל בעלך בחר.

מכלוף מיקי זוהר: סתם סתם, בדיחה.

אברהם נגוסה: אני אשם בזה.

<זיוה מקונן: אמרתי כל חברי הכנסת.

<זיוה מקונן: אבל הסוגיות בשטח הן לא פשוטות ובשביל זה יצאתם לשטח וראיתם.

<זיוה מקונן: הרשויות המקומיות, ב-22 רשויות מקומיות משרד הקליטה הקים מוקדי קליטה וראינו שהוא זורק 600,000 שקל ואומר להם 'תעשו מה שאתם צריכים לעשות'.

<זיוה מקונן: מה אפשר לעשות ב-600,000 שקל?

<זיוה מקונן: איזה פעילויות ואיזה עבודה אפשר לעשות?

<זיוה מקונן: משרד הקליטה רוצה רק לצאת ידי חובה, ראשי הרשויות הסירו אחריות, כאילו הקהילה הזאת לא משלמת ארנונה, כאילו הם לא האזרחים שלהם, הם הסירו אחריות.

<זיוה מקונן: המאבקים של כולם השפיעו, שמשרד הקליטה עכשיו יצא והרשויות המקומיות לוקחות אחריות.

<זיוה מקונן: הרשות העירונית, אני לא מכירה את עיריית תל אביב, אבל היא לקחה על עצמה לפני ארבע שנים, לפני שמשרד הקליטה בכלל בא ואמר 'אני מוותר', היא לוקחת ועושה עבודה.

<זיוה מקונן: אני חושבת שמיליון שקל זה לא כסף, באמת.

<זיוה מקונן: אי אפשר לעשות עבודה משמעותית עם 600 משפחות בתוך השכונה הזאת אם רוצים לעשות מהפכה.

<זיוה מקונן: ומהפכה, אי אפשר לתת לחצי - - - לא זוכרת את - - -

<אסמרה אקלה: קדימה.

<זיוה מקונן: העמותה הזאת, שתעשה את המועדוניות.

<זיוה מקונן: לא, צריך לעשות פה מהפכה.

<זיוה מקונן: כמו שבצפון תל אביב ההורים שלהם משקיעים ולוקחים אותם לאבחונים ונותנים להם את הפתרונות הפרטיים, כי יש להם את המשאבים האלה, שיעשו פה כדי שהילדים האלה יקבלו את ההזדמנות השווה.

<זיוה מקונן: זה השינוי וזו המהפכה שצריכה להיות.

<זיוה מקונן: זו שכונה כזאת שעכשיו כאילו קולטת, שכונה שהייתה חלשה, קולטת אוכלוסייה ללא משאב כלכלי, בסופו של דבר יוצא שהם גם נשאבים ונהיים מצוקתיים.

<זיוה מקונן: זה לא מה שאנחנו רוצים, לכן צריך לבטל את הנוהל הזה שמסליל קודם כל לשכונות האלה.

<זיוה מקונן: צריך לבטל את הנוהל הזה.

מכלוף מיקי זוהר: אנחנו בעניין הזה - - - זה חד משמעי.

<זיוה מקונן: שתיים, כל רשות מקומית, שתיקח אחריות ותקצה משאבים כדי לעשות שינוי משמעותי.

<זיוה מקונן: בתוך השכונה הזאת, אני יכולה לתת עשרות דוגמאות, על נערות שמנוצלות, על סמים וכו' וכו', אני יכולה לתת הרבה דברים קשים.

<זיוה מקונן: כדי לעשות את המהפכה הזאת כל המערכות, גם משטרת ישראל שהכניסה עכשיו שוטרים קהילתיים וכו', ויש לי ביקורת חריפה על זה, צריכים לקחת פה אחריות כדי לטפל בכל הסוגיות כדי שהילדים האלה שגדלים פה יהיו המנהיגים של העיר הזאת.

<זיוה מקונן: אני רוצה להגיד שאת מזגבו אני מכירה לפני חמש-שש שנים.

<זיוה מקונן: הוא פנה אלינו כי לא היה גן ילדים יהודי ממלכתי דתי במקום הזה.

<זיוה מקונן: לא היה להם גן.

<זיוה מקונן: הילדים שלהם נשלחו לגנים המעורבים והם אמרו שהם לא רוצים שהילדים שלנו יילכו לגנים מעורבים.

<זיוה מקונן: 'אביב התורה', העמותה הזאת, באה ואמרה 'אנחנו מוצאים פתרון' והתחלנו את השילוב שיש, העבודה המשותפת שיש, שהקהילה אומרת 'יש לי אחריות ואני מפעילה לחצים', זה מאוד מאוד משמעותי.

<זיוה מקונן: העבודה הזאת, המרכזית, שנותנת מענה קהילתי, ורשות מקומית שלוקחת אחריות זה שילוב שהוא מאוד משמעותי כדי לעשות מהפכה.

מכלוף מיקי זוהר: תודה רבה לכולם.

<קריאה: יש לנו בעיה.

<קריאה: ביקשנו ממשרד החינוך, מפה ילדים יורדים לתחנה המרכזית ברגל, זה מסכן את הילדים.

מכלוף מיקי זוהר: - - - תחבורה ציבורית?

<זיוה מקונן: אין בית ספר בשכונה.

<זיוה מקונן: הילדים צריכים לנסוע מפה לתחנה המרכזית ומתחנה מרכזית לבית הספר.

אברהם נגוסה: זו סכנה גם לחיים שלהם, שהם עוברים את הכביש.

<אהרון מדואל: אתם מדברים על בית ספר צייטלין?

אברהם נגוסה: למה אין הסעה?

<אהרון מדואל: אנחנו הובלנו, אני אתן פה את רשות הדיבור לחברת המועצה, שהיא יו"ר הקשת המזרחית, שולה אסייג

<קריאה: בתחנה המרכזית, יש עובדים זרים, סודנים.

אברהם נגוסה: יש הרבה סכנות.

מכלוף מיקי זוהר: זה אומר ש - - -

אברהם נגוסה: אני פעם ראיתי באיילון בנות עם תיק על הגב, ככה, כדי לעבור באיילון.

<אהרון מדואל: כמה ילדים יש בתיכון בראשית?

<קריאה: 30.

<זיוה מקונן: למה אין הסעה?

<אסמרה אקלה: קודם כל בתיכונים אין הסעות.

<אסמרה אקלה: הסוגיה גם עלתה לפני שבוע, בפגישתנו עם ראש העיר, אנחנו העלינו כבר מספר פעמים את הנושא הזה.

מכלוף מיקי זוהר: צריך לבדוק את זה.

מכלוף מיקי זוהר: אני ממשיך הלאה, אנחנו נבדוק את הסוגיה הזאת ואנחנו נבקש גם את חברי המועצה - - -

אברהם נגוסה: כשעשינו סיור בדיון בעירייה הבטיחו לנו לטפל בנושא.

<אהרון מדואל: אני רוצה לומר לכם שבדרום תל אביב יש אלפי תלמידים שלומדים בצפון העיר, העירייה הייתה עושה הסעות עד כיתה י', הפסיקה את ההסעות בשנה האחרונה והיא נותנת, כמו שאמרת, כרטיסיות רב קו.

<אהרון מדואל: גם ילדי הצפון.

<אהרון מדואל: אנחנו בעד.

<אהרון מדואל: השאיפה שלנו היא, במזרח העיר יש שני תיכונים גדולים, עירוני ט' וסיגלובסקי, ויש תיכון בראשית ממלכתי, יעל בן יפת הובילה מהלך לבניית תיכון עיוני בדרום העיר, אנחנו דורשים שיהיה פה בית ספר תיכון.

<אהרון מדואל: אני מקווה שבקרוב מאוד התכניות כבר ייצאו לפועל, באזור פנחס לבון בית צבי יוקם תיכון עירוני.

אברהם נגוסה: אתה מדבר על הבנייה, בוא נעזוב את זה.

אברהם נגוסה: עכשיו, מחר בבוקר הילדים בסכנה כשהם הולכים - - -

<אהרון מדואל: אתה צודק, התחנה המרכזית - - -

אברהם נגוסה: הפתרון, לדעתי, זו הסעה מאורגנת.

<אהרון מדואל: יש פה רגישות מיוחדת.

מכלוף מיקי זוהר: צריך להוריד את הכרטיסיות לילדי דרום תל אביב ולהחזיר אותם - - -

אברהם נגוסה: כן, הסעה מאורגנת.

<אהרון מדואל: אני אדבר עם ראש העירייה לגבי החזרת ההסעה בגלל הסיכון, יש סיכון מיוחד לקהילה האתיופית במעבר דרך התחנה המרכזית.

<אהרון מדואל: אני מודע לרגישות הזאת.

אברהם נגוסה: זה חשוב.

מכלוף מיקי זוהר: תודה רבה.